2017.gada \_\_\_.\_\_\_\_\_\_\_\_\_ Rīkojums Nr.\_\_

Rīgā (prot. Nr.\_\_ \_\_.§)

**“Par nedzīvojamās telpas Linezera ielā 3, Rīgā, nodošanu bezatlīdzības lietošanā sabiedriskā labuma organizācijai - biedrībai “Atbalsta grupas inficētajiem ar HIV un AIDS slimniekiem””**

1. Saskaņā ar Publiskas personas finanšu līdzekļu un mantas izšķērdēšanas novēršanas likuma 5.panta otrās daļas 21.apakšpunktu, 5.panta piekto daļu, Veselības ministrija nodod biedrībai „Atbalsta grupa inficētajiem ar HIV un AIDS slimniekiem” (reģistrācijas Nr. 40008005345, juridiskā adrese – Linezera iela 3, Rīga, sabiedriskā labuma organizācijas statuss piešķirts ar Finanšu ministrijas 2005. gada 20. septembra lēmumu Nr.427**)** (turpmāk – biedrība) bezatlīdzības lietošanā telpu Nr.30. stacionārā “Latvijas infektoloģijas centrs” Linezera ielā 3, Rīgā, (būves kadastra apzīmējumu 01000920336011, telpu grupas kadastra apzīmējums 0100092033601102), ar kopējo platību 17 m2 (ēkas bilances vērtība uz 2017. gada 1. jūliju ir 471 940 *euro,*telpas bilances vērtība uz 2017. gada 1. jūliju proporcionāli telpas platībai 4 753 *euro*) (turpmāk – telpa).
2. Šā rīkojuma 1. punktā minētā telpa tiek nodota biedrībai bezatlīdzības lietošanā ar mērķi, lai biedrība varētu nodrošināt bez maksas līdzestības veicināšanas speciālista pakalpojumus HIV un AIDS pacientiem stacionārā “Latvijas infektoloģijas centrs”, sekmējot pacientu ārstēšanā ieguldīto valsts līdzekļu iespējami efektīvu izmantojumu un stiprinot nozares kapacitāti.
3. Veselības ministrijai kā valsts kapitāla daļu turētājam sabiedrībā ar ierobežotu atbildību “Rīgas Austrumu klīniskā universitātes slimnīca” (turpmāk – kapitālsabiedrība) nodrošināt, ka kapitālsabiedrība noslēdz līgumu ar biedrību par telpas nodošanu bezatlīdzības lietošanā.
4. Šā rīkojuma 3.punktā minētajā līgumā iekļaut šādus noteikumus:
   1. telpa biedrībai tiek nodota bezatlīdzības lietošanā kamēr biedrībai ir sabiedriskā labuma organizācijas statuss, bet ne ilgāk par 5 gadiem.
   2. līguma 5 (piecu) gadu darbības termiņš sākas no līguma parakstīšanas dienas;
   3. telpa biedrībai tiek nodota bezatlīdzības lietošanā, lai nodrošinātu šā rīkojuma 2.punktā minētā pakalpojuma sniegšanu;
   4. biedrībai aizliegts telpu iznomāt trešajām personām;
   5. biedrība nodod telpu Veselības ministrijai un līgums tiek izbeigts, ja biedrība pārstāj sniegt šā rīkojuma 2.punktā minēto pakalpojumu.
   6. biedrība par saviem līdzekļiem norēķinās par saņemtajiem komunālajiem pakalpojumiem un nodrošina telpas uzkopšanu.

Ministru prezidents Māris Kučinskis

Veselības ministre Anda Čakša

Iesniedzējs: Veselības ministre Anda Čakša

Vīza: Valsts sekretāra p.i. D.Mūrmane-Umbraško